Noteikumu (grozījumu) projekts 22-TA-2929
Izdrukāts 29.07.2026. 21.15 - 1.0 Redakcija
Noteikumu (grozījumu) projekts 22-TA-2929
Izdrukāts 29.07.2026. 21.15 - 1.0 Redakcija
Grozījumi Ministru kabineta 2014. gada 13. maija noteikumos Nr. 240 "Noteikumi par valsts akadēmiskās izglītības standartu"
Izdoti saskaņā ar Izglītības likuma
14.panta 19.punktu
· Izdarīt Ministru kabineta 2014. gada 13. maija noteikumos Nr. 240 "Noteikumi par valsts akadēmiskās izglītības standartu" (Latvijas Vēstnesis, 2014, 93. nr.) šādus grozījumus:
· 1. Papildināt ar 10.1 punktu šādā redakcijā:
· "10.1 Bakalaura studiju programmā nosaka tādus studiju rezultātus, kas nodrošina, ka programmas absolventi spēj atbildīgi un droši izvēlēties un lietot informācijas tehnoloģijas dažādās situācijās profesionālajā darbībā, pētniecībā un mūžizglītībā, kā arī digitālā satura iegūšanā, radīšanai un koplietošanā."
· 2. Papildināt ar 20.1 punktu šādā redakcijā:
· "20.1 Maģistra studiju programmā nosaka tādus studiju rezultātus, kas nodrošina, ka programmas absolventi spēj atbildīgi un droši izvēlēties un lietot informācijas tehnoloģijas dažādās situācijās profesionālajā darbībā, pētniecībā, mūžizglītībā, organizējot un vadot komandas darbu, kā arī digitālā satura iegūšanā, radīšanā un koplietošanā."
· 3. Izteikt V nodaļas nosaukumu šādā redakcijā:
· "V. Noslēguma jautājumi".
· 4. Papildināt ar 31. punktu šādā redakcijā:
· "31. Augstskolas nodrošina akadēmisko studiju programmu atbilstību šo noteikumu 10.1 un 20.1  punkta prasībām:
· 31.1. 12 mēnešu laikā no licencēšanas lēmuma spēkā stāšanās dienas – attiecībā uz studiju programmām, kuras iesniegtas licencēšanai ne vēlāk kā sešu mēnešu laikā no  šo noteikumu 10.1 un 20.1 punkta spēkā stāšanās dienas;
· 31.2. 12 mēnešu laikā no šo noteikumu 10.1 un 20.1 punkta spēkā stāšanās dienas – attiecībā uz licencētajām studiju programmām;
·  
· 31.3. 12 mēnešu laikā no šo noteikumu 10.1 un 20.1 punkta spēkā stāšanās dienas – attiecībā uz studiju programmām  tajos studiju virzienos, kuri iesniegti studiju virziena novērtēšanai vai studiju virziena akreditācijai līdz minēto punktu spēkā stāšanās dienai."

